**Akadēmiskās maģistra studiju programmas “Ķīmija” (45441) studējošo**

**aptaujas rezultātu analīze**

Apkopojot AMSP “Ķīmija” aptaujas rezultātus, var secināt, ka kopumā studējošie studiju kvalitāti AMSP “Ķīmija” novērtē augsti. Tāpat arī DU materiāltehniskā bāze tika novērtēta ļoti labi. Studiju programmas kopējā struktūra apmierina pilnībā vai pamatā apmierina. Visi respondenti atbildēja, ka studiju procesā tika izmantota e-studiju vide MOODLE tika izmantota ļoti sistemātiski.

Studējošo aptaujas rezultāti parāda, ka 100% studējošo docēšanas kvalitāti novērtē augstā līmenī. 75% studējošo norāda, ka pirmajā nodarbībā mācībspēki iepazīstina ar studiju kursa saturu, informē par to, kā tiks vērtēti studiju rezultāti, savukārt 75% respondentu norāda, ka mācībspēki studiju kursā sniedz visu nepieciešamo atbalstu, lai palīdzētu sasniegt studiju rezultātus. 50% studējošo ir skaidras studējošo patstāvīgā darba apjoma prasības un pārbaudes formas, tikpat daudz studējošo apgalvo, ka no docētājiem saņemtā atgriezeniskā saite (novērtējums par veiktajiem uzdevumiem, rekomendācijas, u.c.) ir pietiekama. Šo salīdzinoši zemo rādītāju varētu saistīt ar pēdējos 2,5 gados attālināto studiju formu, kad nav tieša studējošo un docētāju kontakta, komunikācija galvenokārt norit elektroniskā veidā un, iespējams, docētājiem vienkārši nepietiek laika plašākai e-pasta saziņai ar visiem studējošajiem.

100% studējošo norāda, ka studiju kursu saturs savstarpēji nedublējas, 75% studējošo min, ka nodrošinājums ar studijām nepieciešamo literatūru un metodiskajiem materiāliem ir pietiekams.

Visus studējošos pilnībā apmierina vai pamatā apmierina studiju programmā iekļautie studiju kursi, to sadalījums pa semestriem un apjoms.

50% studējošo apgalvo, ka docētāji pietiekami izmantoja tiešsaistes platformas nodarbību vadīšanai.

Diemžēl 50% studējošo atbild, ka nav piedalījušies ERASMUS+ aktivitātēs. Analizējot šo atbildi, var piebilst, ka studējošo mobilitāti ietekmēja ne tikai Covid-19 ceļošanas ierobežojumi, bet arī tas, ka lielākā daļa studējošo ir darba attiecībās un līdz ar to nevar pamest darbu un aizbraukt uz ilgāku laiku.

Katru gadu analizējot anketas tiek ņemts vērā studentu redzējums un tiek pārskatīts studiju programmas saturs, īstenošana un iespējas to uzlabot. Tāpēc anketās iegūtie rezultāti ļoti palīdz studiju procesa pilnveidošanā. Pārskata periodā studenti novērtējuši programmas kā labas, bet pēdējā laikā izteikuši nepieciešamību pēc to uzlabojumiem.

1. attēls. Docēšanas kvalitāte ir augstā līmenī

2. attēls. Mācībspēki studiju kursā sniedza visu nepieciešamo atbalstu, lai palīdzētu sasniegt studiju rezultātus

3. attēls. Nodrošinājums ar vieslektoriem ir pietiekams

4. attēls. Cik nodarbību % Jūs esat apmeklējis/-usi?