**Akadēmiskās bakalaura studiju programmas “Ķīmija” (43441) absolventu**

**aptaujas rezultātu analīze**

Absolventu aptaujas rezultāti liecina, ka vairāk par pusi absolventu strādā ar iegūto izglītību saistītā nozarē, bet gandrīz visi ir nodarbināti; mazāk kā puse absolventu turpina studijas DU. 35% absolventu uzskata, ka studiju laikā apgūtais saturs atbilst darba tirgus prasībām, bet 65% atzīst, ka studiju laikā iegūtās zināšanas sekmē profesionālo izaugsmi. 20% norāda, ka iegūtajai izglītībai bija būtiska loma darba vietas atrašanā vai uzņēmējdarbības sākšanā. 20% absolventu norāda, ka apsver iespēju turpināt mūžizglītību un 45% ka ieteiktu apgūt studiju programmu citiem. 55% aptaujāto ir apmierināti ar absolvēto studiju programmu, bet 45% - gandrīz apmierināti. 60% absolventu atzīmē, ka studiju laikā viņiem bija iespēja piedalīties studiju programmas kvalitātes pilnveidošanā. Studiju kvalitāti absolventi kopumā vērtē augstā līmenī: 25% novērtējuši ar 10 ballēm, 30% - ar 9 ballēm un 40% ar 8 ballēm, ar 7 ballēm vērtē 5%.

No ABSP “Ķīmija” absolventiem tika saņemts priekšlikums digitālās pieejas attīstības pēc iespējas, kā arī komentāri “Pateicos visiem manas fakultātes pedagogiem!” un “Viss apmierina, tikai maza konkurence”.

Absolventu kopējais apmierinātības līmenis arī parāda, ka jau studējot tiek ņemts vērā studentu viedoklis par studiju procesu, kas notiek tiekoties programmas direktoriem ar studējošo pārstāvjiem. Tā kā katra studiju gada beigās mācībspēki izvērtē savus kursus un tos uzlabo, tas arī veicina šos pozitīvos atsauksmju rezultātus absolventu vidū.

1. attēls. Studiju laikā apgūtais saturs atbilst darba tirgus prasībām

2. attēls. Iegūtās zināšanas sekmē profesionālo izaugsmi

3. attēls. Esmu apmierināts, ka izvēlējos šo studiju programmu

4. attēls. Lūdzu, skalā no 1 (ļoti zema) līdz 10 (ļoti augsta) novērtējiet apgūtās studiju programmas

studiju kvalitāti